Foto: AP Australian Open finalida chexiyalik tennischi Petra Kvitova ustidan qozongan g‘alabasidan so‘ng Naomi Osaka jahon reytingida birinchi o‘rinni zabt etgan ilk yaponiyalik tennischiga aylandi. Osaka Kvitovani 7:6 (2), 5:7, 6:4 hisobida yengdi. Bahs 2 soat 27 daqiqa davom etdi. Osaka jahon reytingini boshqarayotgan ilk yaponiyalik bo‘lishdan tashqari, dunyodagi eng yosh birinchi raketka ham bo‘ldi. 21 yoshli Osaka Ulkan dubulg‘a turkumidagi ikkinchi sovrinini qo‘lga kiritdi. U birinchi sovrinni US Open finalida amerikalik Serena Uilyamsni yengganidan so‘ng olgandi. 2018 yil boshida Osaka WTA reytingida 72-o‘rinda joylashgandi.